
Број: 05-96-10/2026
Датум: 18.05.2026.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Арнаут Едина из насеља Глумина, за издавање еколошке дозволе за пословни објекат Каменорезачка радња „АРНАУТ МЕРМЕРИ“, који се налази у Глумини број 18 Д, од 23.03.2026.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору Арнаут Едину из насеља Глумина, ЕКОЛОШКА ДОЗВОЛА за пословни објекат Каменорезачка радња „АРНАУТ МЕРМЕРИ“, који се налази у Глумини број 18 Д, на земљишту означеном као к.п. број 359/8 К.О. Глумина.
2. Опис активности и постројења за које се издаје еколошка дозвола:
Oбјекат Каменорезачкe радње „АРНАУТ МЕРМЕРИ“ се налази у насељу Глумина број 18 Д. Пословни простор је под закупом инвеститора. Дјелатност која се обавља је резање, обликовање и обрада камена. Објекат се налази непосредно уз магистрални пут М4 (Тузла – Зворник). Површина пословног простора је 80 m2. Објекат је смјештен у приземљу стамбеног објекта и састоји се једне веће просторије, једне мање просторије и санитарног чвора. Поред затвореног пословног простора инвеститор користи и део дворишта у коме је смјештена надстрешница испод које су смјештене машине за додатну обраду камена (резање, бушење и финална обрада).
Еколошка дозвола се издаје за:


· Објекат каменорезачкe радње, површинe 80 m2.
         3.  Инвеститор Арнаут Един из насеља Глумина, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.

· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Арнаут Един из насеља Глумина, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке 
· Адекватном организацијом рада и манипулацијом материјала спријечити стварање гужве, непотребно задржавање возила и стварање застоја унутар круга радње, чиме се смањује подизање прашине и емисија издувних гасова. 

· Редовно прскање и влажење круга каменорезачке радње, нарочито манипулативних и транспортних површина, посебно у сушним периодима, ради спречавања подизања камене прашине и ситних честица.
· До коначног уређења површина, контролисати подизање прашине и разношење муља редовним влажењем и чишћењем терена. 
· Асфалтирање или бетонирање манипулативних површина уз обезбјеђење одговарајућих падова и система одводње према планираној сабирној/таложној јами, чиме се спрјечава неконтролисано разливање технолошке воде и инфилтрација у тло. 

· Одржавање интерних саобраћајница, укључујући редовно чишћење од талога камене прашине, муља и остатака материјала, како би се спријечило њихово разношење ван локације. 

· Транспорт, манипулацију и складиштење камених блокова и плоча вршити искључиво адекватним возилима и механизацијом (кранови, виљушкари и специјализована теретна возила) са одговарајућим носивим и осигураним транспортним површинама, уз правилно учвршћивање терета. 

· Кориштење технички исправних транспортних возила, са уредним сервисирањем и минималним емисијама издувних гасова. 

· Кориштење технички исправне опреме, радних и помоћних машина, уз редовна сервисирања и периодична испитивања од стране овлаштених институција, посебно у погледу електричне инсталације, сигурносних уређаја и нивоа буке. 

· Успоставити систем за сакупљање и таложење технолошке воде, те редовно чистити сабирне/таложну јаму након њене изградње, како би се спријечило загађење земљишта и вода. 

· Формирати зелени појас због смањења ширења прашине, ублажавања буке и визуелног одвајања радне зоне од окружења правилним одабиром и диспозицијом дрвореда и другог заштитног зеленила у циљу формирања вегетационих баријера према сусједним парцелама и саобраћајници. 

· Зелене површине је неопходно затравнити смјесом трава.

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“, број 124/12).

· Испуњавати услове предвиђене Правилником о граничним вриједностима интензитета звука („Службени гласник Републике Српске“, број 02/23).

· Заштиту од повећане буке настале у процесу рада вршити употребом машина које не емитују повећан ниво буке, звучном изолацијом извора буке или објекта или слично.

· Вршити редован преглед и сервис опреме и уређаја, према спецификацији произвођача.

· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.

  3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде  („Службени гласник РС“, број: 44/01).
· Санитарно-фекалне воде прикупљати у водонепропусну септичку јаму, изграђену у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) уз редовно пражњење од стране овлаштеног предузећа, како би се искључила могућност инфилтрације у тло. 

· Чишћење септичке јаме вршити најмање два пута годишње од стране овлаштене 
· организације а по потреби и чешће и о томе водити уредну евиденцију, у складу са чл. 12. Правилника.

· Септичка јама мора бити непропусна како дефинише Правилник.
· Спријечити загађење земљишта отпадним водама из процеса рада обавезном изградњом водонепропусног вишекоморног таложника за таложење суспендованих честица, те његовим редовним одржавањем и пражњењем. 

· Извршити асфалтирање или бетонирање манипулативних и радних површина уз обезбјеђење контролисаног система одводње, чиме се спречава продирање технолошке воде и муља у земљиште. 

· Успоставити систем ободних канала за прихват оборинских и процесних вода, димензионисан према максималним падавинама, ради спрјечавања спирања материјала у околно тло. 

· Одговорно лице објекта дужно је водити уредну и ажурну евиденцију о чишћењу и одржавању таложника, пражњењу септичке јаме, као и о преузимању и збрињавању отпада. 

· Успоставити и водити евиденцију о радним процесима битним за заштиту животне средине (количина насталог муља, врсте отпада, потрошња воде, одржавање механизације и др.). 

· Вршити редовну техничку контролу машина и механизације како би се спријечило цурење уља, мазива и горива, те евентуална контаминација земљишта. 

· Мазива, уља, хемијска средства (импрегнације, смоле, љепила) складиштити у затвореним, означеним посудама, на водонепропусној подлози, уз обезбијеђене посуде за прихват евентуалног цурења. 

· Спријечити неконтролисано расипање камене прашине, остатака камена и другог отпада, те обезбиједити редовно чишћење радног платоа. 

· Муљ из таложника и остали инертни отпад привремено складиштити на за то предвиђеном мјесту са уређеном подлогом, до преузимања од стране овлаштене службе. 

· Слободне површине око објекта озеленити садњом ниског и високог растиња ради смањења ерозије, задржавања прашине и побољшања микроклиматских услова. 

· Приликом рада и експлоатације опреме примјењивати организационе и хигијенско-техничке мјере које подразумијевају редовно одржавање и контролу опреме и инсталација, одржавање чистоће објекта и манипулативних површина, правилно складиштење материјала, као и континуирану обуку запослених о мјерама заштите животне средине. 

· Редовним одржавањем, ремонтовањем и држањем опреме и инсталација у исправном стању, постиже се и значајан ниво превенције у погледу емисија загађујућих материја у све дијелове животне средине.
· Атмосферске воде са крова објекта системом одводних канала сакупљати и спроводити на околне зелене површине.

· У случају просипања горива, уља, антифриза из возила на локацији пословног објекта, вршити уз максималну пажњу и одмах уклонити евентуалне мрље посипањем адсорбенса на подлогу (екопор).

· Употребљени адсорбент третирати као опасни отпад и збрињавати га са овлаштеним предузећем за третман опасног отпада.
· Адекватном организацијом процеса рада спријечити настајање и расипање чврстог и течног отпада. 

· Спречити неконтролисано расипање отпада.

· Обезбједити одговарајуће количине адсорбенса - средства за суво чишћење тла и радних површина, истим дјеловати у случају просипања уља, мазива, горива и др. супстанци. 

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· За одлагање комуналног отпада користити одговарајуће контејнере у кругу објекта, који се празне према уговору са надлежним комуналним предузећем. 

· Придржавати се свих мјера дефинисаних Планом управљања отпадом, у складу са Законом о управљању отпадом („Службени гласник Републике Српске“, број: 111/13, 106/15, 16/18, 70/20, 63/21 и 65/21). 

· За одлагање отпадних материја користити одговарајуће контејнере смјештене у кругу радње, који се празне у складу са уговором са надлежним/овлаштеним предузећем. 

· Комунални и други отпад, укључујући муљ из таложника, не смије се неконтролисано одлагати, већ се мора збрињавати путем овлаштене службе, уз вођење пратеће документације. 

· Све врсте отпада који настају у процесу рада је потребно прикупљати у водонепропусне контејнере затвореног типа, након чега се мора вршити одвоз на депонију по уговору са надлежном комуналном службом. 

· Произвођач и ималац отпада је одговоран за еколошки прихватљиво складиштење отпада прије његовог поврата и одлагања користећи адекватну опрему, поступак или постројење за поврат или одлагање у складу са прописаним условима или користећи овлашћену службу за третман отпада уз надокнаду („Службени гласник Републике Српске“, број: 111/1, 106/15, 16/18, 70/20, 63/21 и 65/21). 

· Контејнере држати на чврстој бетонској подлози, приступачној за прилаз возила комуналне службе.

· Инвеститор мора обезбједити адекватан број контејнера. 

· Опасни отпад ако евентуално настаје на наведеној локацији одвојено сакупљати и одвозити од стране надлежног предузећа по уговору 

· У случају подмазивања и сипање горива и уља, на локацији пословног објекта, вршити уз максималну пажњу и одмах уклонити евентуалне мрље посипањем апсорбенса на подлогу (екопор). 

· Набавка одређене количине ЕКОПОР-а - средстава за суво чишћење земљишта и радних површина – (у случају евентаулног просипања моторних уља и других средстава за подмазивање), кориштени екопор третирати као опасан отпад и одлагати га у контејнер за опасан отпад који одвози овлаштено предузеће за збрињавање опасног отпада. 

· Набавити довољан број намјенских контејнера и посуда за збрињавање различитих врста отпада на предметној локацији. 

· Муљ настао таложењем мора се периодично уклањати и збрињавати путем овлаштеног правног лица, уз закључен уговор о пословно-техничкој сарадњи.
· Водити евиденцију продукованих врста отпада на локацији. 

· Спријечити неконтролисано расипање отпада.

· Адекватном организацијом процеса рада спречити настајање и расипање свих врста отпада.
· Одредити лице одговорно за управљање отпадом, у складу са чл. 31. Закона о управљању отпадом.

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
     Табела бр.1: Врсте  отпада које се могу јавити на предметној локацији 

	Шифра
	Назив отпада

	01 
	ОТПАДИ КОЈИ НАСТАЈУ У ИСТРАЖИВАЊИМА, ИСКОПАВАЊИМА ИЗ РУДНИКА ИЛИ КАМЕНОЛОМА, И ФИЗИЧКОМ И ХЕМИЈСКОМ ТРЕТМАНУ МИНЕРАЛА

	01 04 
	Oтпади из физичке и хемијске обраде минерала за обојену металургију

	01 04 12 
	Oстаци и други отпади од прања и чишћења минерала другачији од оних 

наведених у 01 04 07 i 01 04 11 

	01 04 13 
	Oтпади од сјечења и обраде камена другачији од оних наведених у 01 04 07

	01 04 99 
	Oтпади који нису другачије спецификовани

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 и 19) 

	13 07*
	Отпади од течних горива 

	13 07 01*
	Погонско гориво дизел

	13 07 02*
	Бензин

	13 07 03*
	Остала горива (укључујући мјешавине)

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01
	Амбалажа (укључујући посебно сакупљену амбалажу у комуналном отпаду)

	15 01 01
	Папирна и картонска амбалажа

	15 01 04
	Метална амбалажа

	15 01 05
	Композитна амбалажа

	15 01 06
	Мијешана амбалажа

	15 01 10*
	Амбалажа која садржи остатке опасних супстанци или је контаминирана опасним супстанцама 

	15 02 03
	Адсорбенти, филтерски материјали, крпе за брисање и заштитна одјећа другачији од оних наведених у 15 02 02

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉАЊЕ ФРАКЦИЈЕ

	20 01
	Oдвојено сакупљене фракције (изузев 15 01) 

	20 01 01
	Папир и картон

	20 01 02
	Стакло

	20 01 39
	Пластика

	20 01 40
	Метали

	20 03
	Остали комунални отпади

	20 03 01
	Мијешани комунални отпад

	20 03 04
	Муљеви из септичких јама


     Напомена: Опасни отпад у Каталогу отпада има ознаку звијездице (*)
             3.3.4.   Мјере заштите у случају инцидентних ситуација
У случају пожара потребно је предузети сљедеће мјере:

· Обавијестити ватрогасна друштва-јединице према упутству.
· Потребно је извршити евакуацију објекта.
· Приступити гашењу пожара средствима за гашење (угљендиоксид и прах).
· Обезбједити несметан приступ објектима (за ватрогасну службу и сл.).
· Извршити потпуну санацију евентуално настале штете у што краћем временском року.
            3.3.5.   Мјере након затварања постројења
· Треба извршити измјештање опреме са локације. 

· Сви отпадни материјали се такође морају уклонити у складу са њиховим карактеристикама. 

· Потребно је извршити пренамјену објекта и у складу са дјелатношћу која ће се обављати прибавити нову еколошку дозволу.

         3.4. Инвеститор, Арнаут Един из насеља Глумина, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12). 

Табела број 2: Граничне вриједности, толерантне вриједности и граница толеранције за     заштиту здравља људи

	Загађујућа материја
	     Период узорковања
	Гранична вриједност
	Граница толеранције
	Толерантна вриједност

	ПМ2,5
	Календарска година
	20 µg/m3


	-
	20 µg/m3

	ПМ10 
	24 часа
	50 µg/m3
(напомена 1)
	25 µg/m3
	75 µg/m3

	ПМ10
	Календарска година
	40 µg/m3


	8 µg/m3
	48 µg/m3


Уредба о вриједностима квалитета ваздуха („Службени гласник Републике  Српске“ број 124/12)

Напомена 1: не смије се прекорачити више од  35 пута у једној календарској години

Табела број 3: Максимална дозвољена  концентрација за Укупне суспендоване честице

	Перид усредњавања
	Максимална дозвољена вриједност

	Један дан
	250 µg/m3

	Календарска година
	90 µg/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 

Табела број 4: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ број: 44/01): 
Табела број 5: Граничне вриједности за квалитет воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01):
	Р.Б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА
ВРИЈЕДНОСТ

	1.
	Температура воде
	°C
	30

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	0,5

	4.
	Укупне суспендоване материје
	g/m3
	35

	5.
	БПК5
	g/m3
	25

	6.
	ХПК
	g/m3
	125

	7.
	Амонијачни азот
	g/m3
	10

	8.
	Нитритни азот
	g/m3
	1

	9.
	Нитратни азот
	g/m3
	10

	10.
	Укупни азот
	g/m3
	15

	11.
	Укупни фосфор
	g/m3
	3


5. Мониторинг
         5.1.  Одговорно лице Арнаут Един из насеља Глумина, дужно је спроводити мониторинг загађујућих материја у периоду важења еколошке дозволе како је прописано у табели:

Табела број 6:  План мониторинга
	Предмет
мониторинга
	Параметар који се осматра
	Мјесто вршења мониторинга
	Вријеме и начин вршења
мониторинга
	Разлог због чега се врши мониторинг одређеног параметра
	Рокови


	Квалитет ваздуха
	Емисија 
прашине из објекта 
	Круг каменорезачке радње
	Мјерење концентрације вршити у складу са Уредбом о вриједностима квалитета ваздуха („Сл. гласник РС“ бр.124/12) 
	Утврђивање и провјера емисије из предметног објекта на околне сусједне објекте
	По налогу инспектора или у случају акцидентних ситуација / жалби грађана

	Ниво буке


	Укупан ниво буке  на локацији  објекта
	На локацији предметног објекта према најближим објектима у окружењу


	Мјерење буке вршити у складу са Правилником о граничним вриједностима интензитета буке („Службени гласник Републике Српске 2/2023) при пуном раду објекта
	Утврђивање

утицаја буке на околне објекте у непосредном окружењу

	Једанпут годишње  

	Квалитет отпадних вода


	Физичко- хемијски и биолошки параметри-основни показатељи квалитета отпадне воде
	Отпадна вода из процеса рада - таложник 
	У складу са Правилником о испуштању отпадних вода у површинске воде“ („Сл.гл. Републике Српске“ бр. 44/01)
	Утврђивање и провјера квалитета воде из процеса рада
	Једанпут годишње  

	Квалитет земљишта
	Физичко- хемијски  параметри (тешки метали, нафтни угљоводоници и др).
	У оквиру и ван пословне парцеле
	У складу са Правилником о граничним и ремедијационим вриједностима загађујућих, штетних и опасних материја у земљишту(„Службени гласник Републике Српске“,бр.82/21)
	Утврђивање степена и врсте евентуалне контаминираности земљишта

	Само  у случају акцидентних ситуација.


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Одговорно лице постројења дужно је поступати у складу са Правилником о регистру испуштања и преноса загађујућих материја из постројења („Службени гласник РС“, број 55/23) и о томе извјештавати Републички хидрометеоролошки завод Републике Српске, једном годишње.
7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Арнаут Един из насеља Глумина, дана 23.03.2026.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за пословни објекат Каменорезачка радња „АРНАУТ МЕРМЕРИ“, који се налази у Глумини број 18 Д, на земљишту означеном као к.п. број 359/8 К.О. Глумина.
        Уз Захтјев су достављени Докази, које је урадила овлашћена институција „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина која поседује лиценцу за обављање дјелатности из области заштите животне средине, број: 28-Е/07 од 08.12.2023.год. Докази уз захтјев и План упрвљања отпадом су саставни дио овог Рјешења.
Инвеститор је уз Захтјев за издавање еколошке дозволе, поред Доказа број: 230/26 од 06.03.2026.године, приложио и сљедећу документацију:
· Рјешење, Одјељење за привреду и друштвене дјелатности, Градска управа Града Зворник, број: 08-350-240/20 од 11.05.2020.год.
· Рјешење, Општински секретеријат за привреду и друштвене службе, број: 364-86/74-04 од 22.03.1974.год.
· Уговор о закупу пословног простора, од 05.03.2026.године.
· Доказ о уплати градске административне таксе.
         Докази уз захтјев су обрадили пословни објекат Каменорезачка радња „АРНАУТ МЕРМЕРИ“, који се налази у Глумини број 18 Д, на земљишту означеном као к.п. број 359/8 К.О. Глумина. Пословни простор је под закупом инвеститора. Дјелатност која се обавља је резање, обликовање и обрада камена. Објекат се налази непосредно уз магистрални пут М4 (Тузла – Зворник). Површина пословног простора је 80 m2. Објекат је смјештен у приземљу стамбеног објекта и састоји се једне веће просторије, једне мање просторије и санитарног чвора. Поред затвореног пословног простора инвеститор користи и део дворишта у коме је смјештена надстрешница испод које су смјештене машине за додатну обраду камена (резање, бушење и финална обрада.
        У пословном објекту Каменорезачка радња „АРНАУТ МЕРМЕРИ“, који се налази у насељу Глумина, Град Зворник, обављају се каменорезачки послови који обухватају сјечење, обликовање, брушење и полирање природног камена (мермер, гранит и др.). 

Технолошки процес започиње пријемом и истоваром камених плоча у кругу пословног простора. Након складиштења на уређеној радној површини, камене плоче се транспортују до машина за резање, гдје се врши сјечење на пројектоване димензије. Даље фазе обраде укључују профилисање ивица, брушење и завршно полирање, у зависности од захтјева купца и врсте производа. 

       Сјечење, брушење и полирање врши се машинским путем уз кориштење воде (мокри поступак). Вода има функцију хлађења алата и везивања ситних честица камена, чиме се смањује емисија прашине и омогућава квалитетнија обрада. 
Пријем и складиштење камених плоча врши се у кругу пословног објекта, на за то предвиђеном и уређеном простору. Допрема материјала обавља се теретним возилима, а истовар и транспорт до производног дијела врши се помоћу виљушкара или друге одговарајуће механизације, у зависности од димензија и масе камених елемената. 

        Након пријема, камене плоче се допремају до машине за резање (циркулара), гдје се врши примарно сјечење на пројектоване димензије према техничким захтјевима купца. У овој фази камен се прецизно кроји у складу са нацртима и мјерама које су дефинисане за одређени производ (споменик, степениште, кухињска плоча и сл.). По завршетку грубог резања слиједи фаза додатне механичке обраде, која подразумијева: равнање и дораду ивица, профилисање (израда закошења, украсних рубова и декоративних елемената), фино брушење површине, завршно полирање до жељеног степена сјаја. 

        У зависности од врсте производа, врши се и гравирање (натписа, орнамената, симбола и сл.), које се изводи специјалним машинама или ручно, уз употребу одговарајућих алата и шаблона. Сјечење, брушење и полирање камена врши се машинским путем, уз кориштење одговарајуће опреме намијењене обради природног камена (гранит, мермер и др.). Током обраде примјењују се стандардне технике обраде које омогућавају прецизност, квалитет завршне обраде и дуготрајност производа. 

        Након завршетка обраде, производи пролазе фазу контроле квалитета, гдје се провјеравају димензије, равност, квалитет спојева и завршна обрада површине. По потреби се врши додатна корекција или финално полирање. 

Готови камени елементи се затим привремено складиште у кругу пословног објекта, на стабилној и уређеној подлози, до момента транспорта и уградње на локацији инвеститора или купца. 

        У каменорезачкој радњи врши се израда и обрада сљедећих производа: надгробних споменика и пратећих елемената, облагање и израда степеништа, прозорских клупица, облагање шанкова, кухињских радних плоча, других декоративних и грађевинских елемената од природног камена. 

Комплетан процес обраде камена одвија се у јасно дефинисаним фазама – од пријема сировине, примарне обраде (резање), секундарне обраде (брушење и профилисање), завршне обраде (полирање и гравирање), до складиштења и испоруке готовог производа. 

       Средстава и опрема за рад, коју радници користе при раду у обављању каменорезачких послова су:  машина за полирање, фрезер за уздужно резање камена, виљушкар, машина за писање копирка, машина за глачање камена, брусилице, бушилице и др. 

Током резања, брушења и обраде природног камена вода се користи првенствено за хлађење алата и радних површина, смањење трења и спречавање прегријавања машина и резних дискова. Истовремено, вода значајно смањује настанак прашине, чиме се побољшавају услови рада и смањује емисија чврстих честица у околину.

          Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 
24.03. - 23.04.2026. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта дужно је поступати у складу са Правилником о регистру испуштања и преноса загађујућих материја из постројења („Службени гласник РС“, број 55/23) и о томе извјештавати Републички хидрометеоролошки завод Републике Српске, једном годишње.

Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
 Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
        Сања Бјековић
Контролисао 






   НАЧЕЛНИК ОДЈЕЉЕЊА 
шеф одсјека                                                                                         Бојан Стевановић





       
Доставити :                                                                                         
- подносиоцу захтјева                                                               
- еколошком инспектору
- архива

- евиденцији

